Leadna pár kilót karácsonyig? Íme a „kis fekete ruha” diéta
Bár még csak most fogjuk köszönteni a novembert, az idõ rohan és a karácsony már csak egy karnyújtásnyira van. Számos híresség edzõje, a jógatanár és díjnyertes könyvíró, Christianne Wolff szerint a kis fekete ruha a szekrényben csak arra vár, hogy az ünnepekkor elõkerüljön. Ezért álmodta meg a „kis fekete ruha" étrendet, amellyel azt ígéri, hogy le tudunk fogyni karácsonyig.
Az étrend lényege, hogy elkerüljük a feldolgozott cukrokat és naponta csak egyszer fogyasszunk szénhidrátot (burgonya, zab, tészta, quinoa stb.). 

Annyi zöldséget és gyümölcsöt ehetünk, amennyit akarunk addig, amíg a zöldségek vannak túlsúlyban. 

Ne sajnáljuk magunktól se a hüvelyeseket, se a halat, se a fehér húst. Naponta viszont csak 1,5 csésze diófélét, magvakat vagy aszalt gyümölcsöt ehetünk, továbbá nincs feldolgozott étel, nincs gyorsétel, se feldolgozott cukor, se koffein vagy alkohol. Ráadásul kötelezõ a napi 2 liter víz. 

A diéta nemcsak a fogyást segíti, de megszüntetheti a puffadást, és pozitív hatással lehet az emésztésre is. 

Íme néhány recept, amelyekbõl bátran válogathatunk!

REGGELIRE

Almás-gyömbéres zabkása

Hozzávalók:

-   75 g zabkása
-   500 ml víz
-   1 alma
-   õrölt gyömbér, de a frissen reszelt még jobb

Elkészítés:

Fõzzük meg a zabkását a vízben.
Hámozzuk meg, szeleteljük, majd aprítsuk fel az almát. Tegyük egy edénybe, töltsük fel vízzel, hogy ellepje és fõzzük meg.
Tálaljuk a zabkását a fõtt almával, szórjuk meg az õrölt vagy a frissen reszelt gyömbérrel.

Magas fehérjetartalmú palacsinta

Hozzávalók:

-   240 g õrölt mandula
-   1 evõkanál õrölt lenmag
-   1 teáskanál szódabikarbóna
-   1 tojás
-   60 g mandulatej
-   240 g kókusztej
-   2 evõkanál kókuszolaj

Elkészítés:

Keverjük össze az õrölt mandulát, a lenmagot és a szódabikarbónát.
Egy másik tálban verjük fel a tojásokat, majd adjuk hozzá a tejeket és az olajat. Dolgozzuk jól össze.
A tejes keveréket fokozatosan hozzáadva keverjük a száraz összetevõkhöz.
Süssük ki a szokott módon a palacsintát, és tálaljuk gyümölcsökkel vagy juharsziruppal.

EBÉDRE

Kuszkuszsaláta tökkel

Hozzávalók:

-   1 kis pézsmatök, kockára vágva
-   1 evõkanál olívaolaj
-   1 marék borsmustár
-   115 g kuszkusz, megfõzve
-   75 g feta sajt

Hozzávalók az öntethez:

-   1 teáskanál dijoni mustár
-   2 evõkanál olívaolaj
-   egy fél citrom leve
-   egy kis csokor petrezselyemlevél
-   egy kis csokor menta
-   só és frissen õrölt fekete bors

Elkészítés:

Pároljuk a tököt 7 percig, közben készítsük el az öntetet. Aprítsuk fel a fûszernövényeket, és keverjük össze az összes hozzávalót egy tálban.
Fõzzük meg a kuszkuszt, azután melegítsük fel az olajat egy serpenyõben és pirítsuk meg rajta a tököt.
Keverjük össze a tököt, a borsmustárt és a kuszkuszt egy tálban. Öntsük rá az öntetet, és szórjuk meg fetával.

Tökleves

Hozzávalók:

-   1 kg pézsmatök
-   500 g répa
-   2 evõkanál olívaolaj
-   só és fekete bors
-   1⁄2 teáskanál õrölt fahéj
-   1 l víz
-   1 teáskanál frissen reszelt gyömbér

Elkészítés:

Melegítsük elõ a sütõt 200 fokra.
Pucoljuk meg és aprítsuk fel a tököt és a répát, tegyük egy sütõtálcára, szitáljunk rá olívaolajat, sózzuk, borsozzuk, szórjuk meg fahéjjal.
Kicsit forgassuk át az ujjainkkal, azután süssünk 40-45 percig.
Tegyük a megsült tököt és a répát egy turmixgépbe, és dolgozzuk össze.
Adjuk hozzá a víz 3⁄4-ét és a gyömbért, majd keverjük simára.
Ha szükséges, adjuk hozzá a maradék vizet is, és tálaljuk melegen.

VACSORÁRA

Fûszeres zöldségpörkölt

Hozzávalók:

-   1 nagy hagyma, vékonyra vágva
-   3 gerezd fokhagyma, összetörve
-   285 ml zöldségleves-alaplé
-   1 evõkanál csilipor
-   1 teáskanál õrölt koriander
-   1 nagy édesburgonya, apróra vágva
-   300 g paradicsomszósz
-   2 cukkini, apróra vágva
-   200 g bébispenót
-   4 evõkanál apróra vágott koriander

Elkészítés:

Pirítsuk meg a hagymát és a fokhagymát egy serpenyõben szárazon.
Öntsük bele az alaplevet, adjuk hozzá a csiliport, a koriandert és az édesburgonyát. Forraljuk fel és hagyjuk rotyogni 10 percig.
Öntsük bele a paradicsomot, és ismét hagyjuk felforrni.
Szedjük ki belõle az édesburgonyát, pürésítsük, majd keverjük bele újra.
Tegyük bele a spenótot és hagyjuk összeesni.
Tálaljuk apróra vágott korianderrel díszítve.
recept diéta étrend